13. Udvidelse af samarbejdsaftalen om den gode indlæggelse og udskrivelse med det 
psykiatriske område (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til udvidelse af den nuværende samarbejdsaftale 
for det somatiske område om den gode indlæggelse og udskrivelse, så aftalen 
fremover også omfatter indlæggelser og udskrivelser på det psykiatriske område i den midtjyske region. 
Kommunerne i [adresse], almen praksis og Region Midtjylland indgik i 2021 en samarbejdsaftale 
om den gode indlæggelse og udskrivelse. Samarbejdsaftalen har alene fokus på borgere med somatisk 
sygdom, og blev godkendt af Byrådet i [adresse] 27. april 2021. Der er nu udarbejdet forslag til 
en udvidelse af samarbejdsaftalen, så den fremadrettet også omfatter samarbejdet om indlæggelser og 
udskrivelser af borgere med psykisk sygdom. Konkret betyder det, at det kommunale socialområde og 
børn- og ungeområdet samt regionspsykiatrien og det regionale socialområde fremadrettet også er omfattet 
af samarbejdsaftalen.
Udvidelse af samarbejdsaftalen til også at omfatte det psykiatriske område er godkendt af 
Sundhedssamarbejdsudvalget i [adresse] 8. november 2023 og træder i kraft, når alle parter har 
godkendt aftalen. Der er ikke sket ændringer i aftalen for det somatiske område.
Samarbejdsaftalen bygger på seks principper for samarbejdet mellem kommuner, hospitaler og almen 
praksis om indlæggelse og udskrivelse. Den fælles ambition er at sikre, at borgerne oplever gode 
sammenhængende indlæggelses- og udskrivelsesforløb. 
De seks principper for samarbejdsaftalen, som med udvidelsen også kommer til at gælde for det 
psykiatriske område, er følgende:

Inddragelse af borgeren og de pårørende

Et fælles ansvar for at sikre det gode sammenhængende indlæggelses- og udskrivelsesforløb for 
borgeren

Den gode udskrivelse starter ved indlæggelsen

Videndeling og realistiske oplysninger

Relationsdannelse, gensidig tillid og dialog

Fælles forberedelsestid.
Som en del af samarbejdsaftalen er der udarbejdet anbefalinger til bl.a. kommunerne, som understøtter 
implementering af aftalen for borgere med psykisk sygdom. 
”Samarbejdsaftale om den gode indlæggelse og udskrivelse – psykiatri og somatik” vedlægges som bilag.
VURDERING
Social og Sundhed vurderer, at udvidelsen af samarbejdsaftalen med det psykiatriske område er relevant. 
[adresse]: EMN-2021-00380
Dok-ID: Bertil Mortensen
Sagsbehandler: gila
Byråd
28. maj 2024  19:00
Social og Sundhed bemærker, at aftalen indeholder gode overordnede visioner for de seks principper. 
Social og Sundhed bemærker dog samtidig, at der generelt mangler en konkretisering af intentionerne. Det 
forventes, at der sker en præcisering løbende, når aftalen implementeres. Fx skal hensigtserklæringen med 
”fælles skolebænk” følges op med planlægning og koordinering af, hvordan dette kommer til at ske i praksis.
Social og Sundhed har sendt samarbejdsaftalen i høring hos Handicaprådet. Høringssvaret er vedlagt som 
bilag.
Handicaprådet finder det positivt, at samarbejdet mellem parterne udvides til psykiatriområdet og ser frem 
til at følge udviklingen i samarbejdet. Handicaprådet er bekymret for intentionen om flere digitale løsninger, 
da en stor gruppe borgere og pårørende inden for psykiatriområdet er digitalt udfordrede. Handicaprådet 
er enige i aftalens opmærksomhed på, at der kan være situationer, hvor der er behov for mere håndholdt 
kommunikation for at understøtte og sikre sammenhængende patientforløb. Handicaprådet opfordrer til en 
fortsat løsning for de borgere, som ikke er eller kan være en del af de digitale løsninger. Social og Sundhed 
er enig i, at der skal være opmærksomhed på borgere, der ikke er i stand til at benytte de digitale løsninger 
og vil have fokus på dette i forbindelse med implementeringen af aftalen. 
ØKONOMI
Samarbejdsaftalen har ingen direkte økonomiske konsekvenser.
Social og Sundhed er dog opmærksom på at sikre, at de aftaler om udskrivning og færdigbehandling af 
borgerne, som blev indgået med den oprindelige aftale i 2021, og som nu også omfatter det psykiatriske 
område, efterleves, så der ikke sker en stigning i antallet af de kommunalt finansierede 
færdigbehandlingsdage.
INDDRAGELSE
Udvidelse af samarbejdsaftalen til det psykiatriske område har været i høring hos Handicaprådet.
INDSTILLING
Direktøren for Social og Sundhed indstiller til Byrådet:
1.
At ”Samarbejdsaftale om den gode indlæggelse og udskrivelse – psykiatri og somatik” godkendes.
BESLUTNING
Social- og Sundhedsudvalget, 7. maj 2024:
Fraværende: Ingen
Indstilles godkendt.
Økonomiudvalget, 21. maj 2024:
Fraværende: Ingen
Indstilles godkendt.
Byrådet, 28. maj 2024:
Fraværende: Inge Andreasen, Marcus Lassen
Godkendt.
Bilag

Samarbejdsaftale om den gode indlæggelse og udskrivelse (3708444)

Høringssvar fra Handicaprådet (3710937)
